**НАРОДНО ЧИТАЛИЩЕ ХРАМ-ПАМЕТНИК „ХРИСТО БОТЕВ – 1879“ –**

 **ГР. КОЗЛОДУЙ,**

**ОБЩИНА КОЗЛОДУЙ, ОБЛАСТ ВРАЦА, ПЛОЩАД „ХРИСТО БОТЕВ”**

**тел: 0973 8 12 17, email: botev1879@abv.bg**

изх. №……..

05.11.2020 г.

**ДО**

**КМЕТА НА ОБЩИНА КОЗЛОДУЙ**

**Г-ЖА МАРИНЕЛА НИКОЛОВА**

 **УВАЖАЕМА Г-ЖО НИКОЛОВА,**

Народно читалище храм-паметник „Христо Ботев – 1897” – гр. Козлодуй, общ. Козлодуй, в изпълнение на чл. 26а от Закона за народните читалища, Ви изпраща предложение за своята работа през 2021 год.

ПРИЛОЖЕНИЕ: Програма за развитие на читалищната дейност през 2021 г.

Председател:......................

 /Ангел Лалюв/

Дата: 05.11.2020 г.

Гр. Козлодуй

**ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ ЗА 2021 год.**

**НЧХП „ХРИСТО БОТЕВ – 1879 “ – ГР. КОЗЛОДУЙ**

***I. Стратегически цели:***

1. Основна цел в дейността на институцията е развитието и обогатяването на културния живот в Община Козлодуй, изграждане на доверие в обществото и утвърждаване положителното влияние върху ценностната система на подрастващите, възпитаване и приобщаване на младото поколение към културата и българските традиции.

2. Развиване и търсене на нови подходи, актуални дейности, отговарящи на съвременните интереси, отнасящи се както до участниците в читалищната самодейност, така и до всички потребители на читалището.

 3. Стремеж към повишаване нивото на самодейността и качеството на постигнатите резултати, което може да бъде реализирано единствено с подсигуряване на добри условия за провеждане на репетиции и под ръководството на квалифицирани и опитни ръководители. В тази връзка, читалището се стреми да поддържа градския си статут, според финансовите възможности и възможността за избор на педагози, хореографи, режисьори, диригенти и др., като основен приоритет в тази насока е назначаването на щатни длъжности на местни образовани кадри в областта на културата и свързани с творческата дейност на читалището.

 Към момента Народно читалище храм-паметник „Христо Ботев – 1879” се отличава на фона на читалищната дейност в общината с разнообразие в жанровия характер на творческите практики – 14 формации, 332 самодейци и общо 454 потребители по всички занимания и дейности, с възрастов диапазон от 3 – 90 години. Действащи ръководители на читалищните формации са:

- Бояна Анчова (Академия за музикално и танцово изкуство – гр. Пловдив);

- Цветелина Чипева (Национална музикална академия „Проф. Панчо Владигеров“ – гр. София);

- Катя Борисова (професионален хореограф Югозападен университет „Неофит Рилски”, гр. Благоевград);

- Величка Нейчева (магистър по изкуствата, специалност театрална режисура, Белоруски държавен университет по изкуствата, гр. Минск, Република Беларус);

- Людмила Алексиева (музикално образование, специалност теория на музиката, пиано);

- Йордан Борисов (инструменталист с дългогодишен опит, доказал се в областта на изпълнителското изкуство);

- Даниела Иванова (Диплом от Международна лятна балетна академия от X–ти Международен балетен педагогически семинар, гр. Варна);

- Димитрина Димитрова (млада и амбициозна ръководителка, която предстои да разкрие своя потенциал);

- Пламен Маринов (дългогодишен ръководител, който има успешен опит както в създаването на духови оркестри, така и в изпълнителското изкуство);

- Ваня Кожухарова (диплом за актьорско майсторство за драматичен театър, Нов български университет – гр. София).

 - Силвия Дунова (Пловдивски университет „Паисий Хилендарски” – Педагогика на обучението по изобразително изкуство и специалност трудово обучение и изобразително изкуство в Полувисш учителски институт „Св. Иван Рилски” – гр. Дупница).

4. Читалището цели да запази своята представа в общественото съзнание като неутрална територия, достъпна за всеки. То е естествено място за срещи, дискусии, дебати, публични обсъждания. Връзката местна общност – читалище може да бъде сведена до няколко основни типа взаимодействие с огромен потенциал за развитие, като читалището може да играе ключова роля по отношение на представителство, посредничество, информиране, образование, обединение, сближаване на различията, подкрепа и взаимопомощ. Като неизменна част от общото реноме, определящо Община Козлодуй, читалището има за цел да допринася и сътрудничи за цялостния просперитет, въпреки финансовите затруднения, които поставят неясна перспектива за бъдещето. В тази връзка, допълващата субсидия и всяка друга подкрепа за нас е изключително важен фактор, който ще подпомогне бъдещите ни проекти и амбиции.

 5. Разширяване съдържателния и социалния обхват на читалищната дейност за привличане на по-широк кръг от населението. Създаване на нови партньорства с читалища, клубове, фондации и институции от Община Козлодуй и цялата страна, с цел реализиране на съвместни проекти и дейности в полза на населението.

 6. Читалището успешно успява да адаптира дейността си в условията на епидемична обстановка като това ще бъде неизменна част от работата в бъдеще с цел да не се прекъсва връзката на хората с изкуството. Дейността по провеждане на репетиции, посещения в библиотеката, културни мероприятия и кино се осъществява при спазване на всички необходими мерки за спиране разпространението на вируса, съгласно актуалните заповеди на Министерство на здравеопазването, Регионална здравна инспекция и текущите наредби на областно и местно ниво. Дейностите, за които е възможно се осъществяват дистанционно. Успешно беше проведено и първото онлайн издание на Национален фестивал на популярната песен „Гласът на реката” – 2020 год.

***II. Приоритети.***

1. Опазване на културното наследство и фолклорните традиции, формиране на читалището като място за общуване и контакти, дарителски акции, културна и социална интеграция.

2. Целенасоченост към осъществяване на основните дейности и приложението на съвременни форми на работа, придаващи съвременна визия на читалищната дейност:

 - запазване и разпространение на българските традиции и обичаи, песни и танци;

 - съхраняване и развитие на любителското художествено творчество;

 - представяне на привлекателни форми за опознаване на миналото и традициите;

 - реализиране на повече участия на съставите във фестивали на национално, регионално и международно ниво и организиране на творчески лагери;

 - засилване ролята и участието на читалището в местното самоуправление и формирането на активно гражданско общество;

 - създаване на клубове и кръжоци, отговарящи на търсенията и интересите на детската аудитория;

 - периодично обновяване на библиотечния фонд с книги и материали, кореспондиращи с образователната система и съвременните интереси на обществото.

 3. Търсене на възможности за сключване на трудов договор с местни квалифицирани кадри в областта на изкуството с цел насърчаване и подкрепа на тяхната професионална реализация.

4. Подновяване и поддръжка на материалната база чрез собствени приходи, кандидатстване по проекти или търсене на дарения и спонсори:

 - към момента предстои закупуване на сценични костюми за Детски танцов състав „Скок-подскок” и Танцов състав „Златия” със средства от дарения, както и от неизразходвани средства от общинската субсидия по Програма за развитие на читалищната дейност за 2020 год., поради възникване на пандемията от COVID-19. Закупени са сценични костюми за балет „Хаос” със собствени средства.

 - ремонт на тавана в библиотеката и южната козирка над библиотеката, както и козирката над главния вход на читалището; ремонт на фоайе – главен вход;

 - необходима е подмяна на стари мебели и гардероби за съхранение.

***III. Основни дейности.***

**1. Библиотечна дейност.**

 Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели като библиотекарите обръщат внимание за привличането на нови читатели сред младите хора, за създаване на трайни навици за четене и получаване на знания и умения

Читалищната библиотека е съхранила във фонда си 16 734 библиотечни единици от всички отрасли на човешкото знание. Тя е част от голямото информационно пространство, съчетавайки традициите на миналото с изискванията на новото поколение и предлага нови информационни продукти на съвременния читател, както в печатен, така и в електронен вариант.

 Освен, че съхранява и предоставя за ползване на гражданите речници, енциклопедии, редки и ценни издания, периодичен печат и др., в читалнята са достъпни и следните услуги за граждани:

 - електронен каталог, който предоставя електронно търсене в база данни на библиотеката;

 - интернет достъп.

Основните задачи и усилия са насочени към:

 - поддържането функцията на библиотеката като информационно-образователен център за гражданите;

 - непрекъснато попълване, обогатяване и обновяване на библиотечния фонд с нови и интересни заглавия от различни области на знанието;

 - утвърждаването на библиотеката като обществен, информационен и културен център, осигуряващ равен достъп за всички до многообразието на знания, идеи и мнения.

**2. Любителско художествено творчество.**

В изграждането на художествената продукция и нейното осъществяване участват самодейци – деца, младежи и възрастни, които според своите предпочитания осмислят свободното си време и същевременно създават културен продукт, който се представя в градски, общински, регионални, национални и международни събития. Художествените изяви на сцена са важна част от културния живот на обществото. Ежегодните културни прояви и отбелязването на традиционните празници спомагат за изява на постоянно действащите групи и индивидуални изпълнители, за приемствеността между поколенията и обмяната на добри практики.

**3. Културно-просветна дейност.**

Читалището ежегодно организира културно-просветни мероприятия по различни поводи, традиционни чествания на българските празници, годишнини, изложби, литературни прояви от местен и национален характер, конкурси. През август месец, 2019 год. бе открито и 3D кино Латона Синема, с което читалището допринася за обогатяване на културния живот не само в границите на Община Козлодуй, но и извън нея. Киното се посещава редовно както от граждани, така и от организирани групови училищни посещения от съседни общини. Създадените традиции в работата с деца, младежи и възрастни ще продължат да оползотворяват и разнообразяват техния живот.

***IV. Анализ на ресурсите за 2020 год.***

 **А**.**Брой жители и читалищни членове.**

 **А.1.** Брой жители на населеното място:

 - 12 350

 **А.2.** Брой регистрирани читалищни членове:

 - 89

 **Б. Библиотечно и информационно обслужване.**

 **Б.1.** Брой регистрирани читатели:370 бр.;

 **Б.2.** Библиотечен фонд:16 734 библиотечни единици; набавени непериодични документи **–** 50 бр.;

 **Б.3.** Мероприятия в библиотеката:

 - дарителски акции– няма;

- социална и образователна дейност **–** регистрирани посещения **–** 1850бр.,

регистрирани читателски карти – 370 бр.;

 - срещи с творци, литературни четения, чествания и годишнини – поради възникване на епидемичната обстановка и въведеното извънредно положение в страната от 13-ти март, 2020 год., са осъществени само част от мероприятията: изложба по повод честването на 85 години от рождението на Дамян Дамянов; изложба на творби и снимков материал по повод 160 години от рождението на Антон Павлович Чехов; изложба и четене пред детска аудитория по повод честването на 100 години от рождението на Леда Милева; среща с поетесата Горица Маджарска и представяне на авторската стихосбирка „Дяволът си търсеше жена”; изработване на сувенирни кукли **–** герои от български народни приказки, заедно с децата от Арт школа „Дъга”.

 **Б.4.** Проекти, свързани с библиотечната дейност:

- кандидатстване по Проект „Българските библиотеки – съвременни центрове за четене и информираност” – 2020 г. на Министерство на културата;

 - спечелени проекти – няма.

 **Б.5.** Предоставяне на ИКТ услуги: компютърни конфигурации – 14 бр.; мултифункционално копирно устройство – 1 бр.; читалището има сключен договор за абонаментно поддържане на програмен продукт „АВТОМАТИЗИРАНА БИБЛИОТЕКА”; мултимедия – 1 бр.;

 **Б.6.** Функционираща читалня – читалището разполага с читалня за възрастни и детска читалня.

**В. Художествена самодейност и народно творчество.**

 **В.1.** Брой самодейци: в читалищни състави – 332 (от които 145 – деца и 187 – възрастни); във външни формации – 122.

 **В.2.** Постоянно действащи колективи– възрастни : 5

 - Танцов състав „Златия” – 15 самодейци;

 - Дамска вокална формация „VIVA” – 12 самодейци;

 - Вокална група за народно пеене „Китка здравец” – 10 самодейци;

 - Театрален състав „Интрига” – 8 актьори;

 - Група за стари градски песни „Романтика” – 10 самодейци.

Читалището работи от години в сътрудничество с външни формации: Танцов Клуб „Хоро” – 3 групи с ръководител Тодор Първолов (82 участници), Клуб по йога с ръководител Цветина Михайлова (15 участници), от октомври – 2020 г. е стартиран Клуб „ТАЕ-БО” с ръководител Галя Кърлиева (18 участници) и клуб „Кизомба” с ръководител Катя Борисова (7 участници), които ползват базата на читалището ежедневно.

 **В.3.** Постоянно действащи колективи – деца и юноши: 9

 - Детски танцов състав „Скок-подскок” – 15 деца;

 - Модерен балет „ХАОС” - 3 групи – 41 деца;

 - Клас по поп пеене – 10 деца;

 - Клас по пиано – 2 деца;

 - Детско театрално студио „Звезден миг” – 15 деца;

 - Мажоретен състав – 30 деца;

 - Духов оркестър – 8 деца;

 - Арт школа „Дъга” – 6 деца;

 - „Клуб на четящите деца” – 20 деца – (занимания с деца от училищата и детските градини в град Козлодуй).

 **В.4.** Колективи:

 - духов оркестър – 1;

 - автентичен фолклор – няма;

 - мажоретен състав – 2 групи.

 **В.5.** Любителски театрални състави: 2

 - Театрална трупа „Интрига”;

 - Детско театрално студио „Звезден миг”.

 **В.6.** Школи по изкуствата: 3

 - школа по пиано и солфеж;

 - вокална школа;

 - школа по изобразително изкуство.

 **В.7.** Клубове и кръжоци: 2

 - Клуб на четящите деца;

 - Клуб „Приятели” – занимания с деца през лятото.

 **В.8.** Временно действащи колективи: 4

 - Клуб „Кизомба”;

 - Клуб „ТАЕ-БО”;

 - Йога;

 - Танцов клуб „Хоро”.

 **В.6.** Представяне на изложби и съхранение на музейни експонати с цел съхраняване на културното наследство: предстои да бъде направено дарение с такава стойност до края на годината, което ще бъде първото по рода си за библиотеката и читалището.

 **В.10.** Проекти в областта на художествената самодейност:

 - кандидатстване по проекти – няма;

 - спечелени проекти до 3 000 лв. – няма;

 - спечелени проекти над 3 000 лв. – няма.

 **В.11.** Организиране и провеждане на мероприятия:

 - читалищни прояви – гостуване на Театрално-музикален център – Кърджали с постановката „Перфектната сватба” от Робин Хоудън, режисьор Владлен Александров; Ден на родилната помощ с участието на самодейни състави от читалището, съвместно с Община Козлодуй и Пенсионерски клуб „Турлашка махала”; спектакъл „Чудомировци” по разкази на Чудомир – представен от Театрална трупа „Интрига” с режисьор Величка Нейчева; гостуване на театър „Българска армия” със спектакъла „Секс, наркотици, рокендрол“, с участието на Ивайло Христов, Дони и Коцето – Калки, автор – Ерик Богосян, постановка и музикално оформление – Николай Ламбрев – Михайловски; посещение на Баба Марта в Детска градина „Мир”, гр. Козлодуй – поздрав за здраве към децата с мартенички, изработени от колектива на читалището;

 - прояви от общински мащаб – Богоявление – църковна служба и литийно шествие, хвърляне на кръста в река Дунав; Трифон зарезан – общоградски празник, организиран от Община Козлодуй, съвместно с читалището; Сирни заговезни – пресъздаване на показен обичай в парка на Турлашка махала, с участието на самодейци от читалището и с подкрепата на Община Козлодуй и Пенсионерски клуб „Турлашка махала”, 9-ти май – Ден на Европа и Ден на победата – поднасяне на венци и цветя в чест на загиналите воини и отдаване почит към Цветан Тодоров – ветеран от Втората световна война;

 - прояви от национален мащаб – Национален фестивал на популярната песен „Гласът на реката” – 2020 г. (поради епидемиологичната обстановка и забраната за провеждане на събития с масов характер, фестивалът беше проведен в онлайн формат);

 - прояви от международен мащаб – няма.

 **В.11.** Други читалищни дейности:

 - образователни (летни читални, занимални и други) – литературни срещи и четения с деца от училищата в град Козлодуй;

 - съвместно с пенсионерски клубове – общоградски празници Бабин ден и Сирни Заговезни;

 - съвместно с училища и детските градини – мероприятия в детския отдел на библиотеката;

 - съвместно с други НПО – не.

 **В.12.** Участие в общински мероприятия: участие на деца от Арт школа „Дъга” в Общински конкурс за детска рисунка „Моята детска мечта” – гр. Козлодуй, 2020 г.; участие на Сирма Стоянова от класа по поп-пеене в „Спортист на годината”, организирано от Община Козлодуй, с любезното съдействие на читалището;

 **В.13.** Изяви на прегледи на художествената самодейност.

 Международни: 1

 - Участие в Международен конкурс за детска рисунка „Тъпан бие, хоро се вие” – Монтана, 2020 г.

 Национални: 2

 - Участие в V-ти Национален фестивал на популярната песен „Гласът на реката” – гр. Козлодуй, 2020 г.

 - Участие в Национален фестивал „Детска мелодия на годината”, 2020 г.

 Регионални: 1

 - Участие във Фестивал на традиционните ястия „Да завием баница” – с. Крушовица, общ. Мизия.

 **Г. Проекти, свързани с материалната база.**

Кандидатстване по проекти – няма.

 Спечелени проекти до 3 000 лв. – няма.

 Спечелени проекти над 3 000 лв. – няма.

**Д. Бонус – отбелязване на юбилей на читалището – няма.**

**Е. Поддръжка на читалищна сграда, съгласно чл. 23, ал. 2 от Закона за народните читалища –** 12 342 лв.

**4**.  **Финансиране през 2020 година:**

 - Годишна програма за развитие на културната дейност за 2020 год. – 20 890 лв.;

 - средства от общинския бюджет – 33 232 лв. (включително средствата за поддръжка на сградата – 12 342 лв.);

 - държавни дейности – 114 840 лв.;

 - дарения – 650,00 лв.;

 - привлечени средства по програми – няма;

 - привлечени средства по проекти – няма;

**5. Субсидирана численост на персонала:**

 - 11 щатни бройки от Министерство на културата.

**6. Партньорства в дейностите, които са реализирани през годината.**

Читалището успешно партнира с Община Козлодуй, РЕКИЦ – град Враца, „АЕЦ Козлодуй” ЕАД, Държавно Предприятие „Радиоактивни отпадъци”, „Атомстрой” ООД – гр. Козлодуй, „Атоменергоремонт” АД Козлодуй, „Център за подкрепа за личностно развитие” – град Козлодуй, пенсионерски клубове към Община Козлодуй, всички читалища в региона, всички детски градини и училища на територията на град Козлодуй и общината, Младежки дом – град Враца, Народно читалище „Развитие-1892” – гр. Бяла Слатина и Община Бяла Слатина, Народно читалище „Развитие” – гр.Враца, фирма „Грация” ЕООД – гр Разград, собственик на 3D Кино Латона синема.

***V. Програма за реализиране на поставените цели през 2021 г.***

 **ЯНУАРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 6 януари | Богоявление (Йордановден)Църковна служба и литийно шествие, хвърляне на кръста в река Дунав | Площад „Христо Ботев” и река Дунавгр. Козлодуй | Община Козлодуй иНЧХП „Христо Ботев – 1879”,гр. Козлодуй | **Средствата се осигуряват от общинския календар** |
| 6 януари | 173 години от рождението на Христо Ботев – „Час по родолюбие” с ученици от начален етап на обучение от СУ „Христо Ботев”Изложба и беседа по повод 150 години от излизането на вестник „Дума на българските емигранти” – Браила, първият вестник на Христо Ботев (1871 г.) | Библиотека | НЧХП „Христо Ботев – 1879”,гр. Козлодуй |  |
| 21 януари/понеделник/ | Ден на родилната помощ Показен обичай, съвместно с Пенсионерски клуб „Турлашка махала” и самодейци от читалището | МБАЛ „Св. Иван Рилски” – гр. Козлодуй | Община Козлодуй, НЧХП „Христо Ботев – 1879”,гр. Козлодуй иПенсионерски клуб „Турлашка махала” | 50 лв.**Средствата се осигуряват от общинския календар** |
| януари | Подготовка за провеждане на репетиции на Театрална трупа „Интрига” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 1 500 лв.(за декор, рекламни материали, костюми)  **Средствата се осигуряват от общинския календар** |
| януари |  Подготовка за провеждане на репетиции на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 800 лв.(за декор, рекламни материали, костюми)**Средствата се осигуряват от общинския календар** |
| януари | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| януари | Гостуване на Румен Стоичков – журналист от предаването „Нощен хоризонт” на Българско национално радио, с представяне на авторската му книга „По билото на миналото” | НЧХП „Христо Ботев – 1879”,гр. Козлодуй  | НЧХП „Христо Ботев – 1879”,гр. Козлодуй | 150 лв.(необходими за финансовото обезпечаване на разходите по гостуването) |
| януари  | Осъществяване на театрална постановка и провеждане на репетиции на Театрална трупа „Интрига” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 1 600 лв.(за постановка, сценография,музикално оформление и режисура) |
| януари | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв.  |
| януари  | Провеждане репетиции на Дамска вокална формация „VIVA” за подготовка на репертоар за участие в концерт, посветен на Ден на самодееца през месец март  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| януари | Oсъществяване нарепетиции на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| януари | Осъществяване репетиции на Група за народни песни „Китка здравец” и подготовка на нов репертоар за участие в концерт по повод Трифон Зарезан иДен на самодееца през месец март  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
|  януари  | Провеждане репетиции на мажоретен състав за участие в национален празник на Република България – 3-ти март | СУ „Христо Ботев“ –  гр. Козлодуй | НЧХП „Христо Ботев – 1879”,гр. Козлодуй | 230 лв. |
| януари | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| 28 януари | Информационен кът по повод 165 години от създаването на първите български читалища и първата читалищна библиотека в Свищов, Лом и Шумен (1856) | Библиотека | НЧХП „Христо Ботев – 1879”,гр. Козлодуй |  |
|  |  |  | Общо: | **3 370 лв.** |

**ФЕВРУАРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| февруари | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| 14 февруари/неделя/ | „Трифон Зарезан”- показен обичай |  Площад „Христо Ботев” | Община Козлодуйи НЧХП „Христо Ботев – 1879”,гр. Козлодуй |  **Средствата се осигуряват от общинския календар** |
| февруари | 235 години от рождението на Вилхелм Грим – информационен кът и четене на приказки | Библиотека | НЧХП „Христо Ботев – 1879”,гр. Козлодуй |  |
| февруари | „Историческо величие” – изложба, лекция, интерактивни занимания и демонстрации за деца, представящи славната история, дух и култура на България | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуйи Фондация „Въздигане” |   |
| февруари | Представление и осъществяване на репетиции на Детско театрално студио „Звезден миг”  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| февруари | Осъществяване репетиции на Група за народни песни „Китка здравец” и подготовка на нов репертоар за участие в концерт по повод Трифон Зарезан иДен на самодееца през месец март  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| февруари | Провеждане репетиции на Дамска вокална формация „VIVA” за подготовка на нов репертоар и участие в концерт, посветен на Ден на самодееца през месец март  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| февруари | Провеждане на репетиции на мажоретен състав за участие в празнична програма по повод Ден на славянската писменост през месец май | Физкултурен салон,СУ „Христо Ботев” – гр. Козлодуй | НЧХП „Христо Ботев – 1879”,гр. Козлодуй | 230 лв. |
| февруари | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| февруари | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв.  |
| 27 февруари | Ден на самодееца – концерт с участието на всички читалищни състави | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  300 лв. (за сценична украса)  |
|  |  |  | Общо: | **1 830 лв.** |

 **МАРТ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 март | Детска Любознателница„Легенда за мартеницата” – среща с деца от детските градини | Библиотека Детски отдел | НЧХП „Христо Ботев – 1879”,гр. Козлодуй |  |
| 3 март | Национален празник на Република България | НЧХП „Христо Ботев – 1879”,гр. Козлодуй | Община Козлодуй и НЧХП „Христо Ботев – 1879”,гр. Козлодуй | **Средствата се осигуряват от общински културен календар** |
| март  | Изложба на материали и книги, свързани с Освобождението на България  | Библиотека | Община Козлодуй и НЧХП „Христо Ботев – 1879”,гр. Козлодуй |  |
| 14 март | „Сирни заговезни” – показен обичай, с участието на Детски танцов състав „Скок-подскок”, Детско театрално студио „Звезден миг” и Духов оркестър | Турлашка махала,парк | Община Козлодуйи НЧХП „Христо Ботев – 1879”,гр. Козлодуй |  |
| март | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| март  | Осъществяване репетиции на Група за народни песни „Китка здравец” и подготовка на нов репертоар за участие във фестивал | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| март |   Осъществяване на репетиции върху театрална пиеса на ДТС „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| март | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв.  |
| март | Провеждане на репетиции на Мажоретен състав | Физкултурен салон,СУ „Христо Ботев” – гр. Козлодуй | НЧХП „Христо Ботев – 1879”,гр. Козлодуй | 230 лв. |
| март | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| март | Провеждане репетиции на Дамска вокална формация „VIVA” и подготовка за самостоятелен концерт в храм „Света Троица” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
|  |  |  | **Общо:** | **1 620 лв.** |

 **АПРИЛ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 април | Велики четвъртък - традиционно боядисване на яйца  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 100 лв. (необходими за материали)**Средствата се осигуряват от общинския календар** |
|  2 април | Международен ден на детската книга – маратон на четенето  | Библиотека Детски отдел | НЧХП „Христо Ботев – 1879”,гр. Козлодуй |  100 лв. (необходими за закупуване накнижка за всяко дете) |
| 14 април | 200 години от рождението на Георги Сава Раковски – Информационен кът, представящ животът и творчеството на българския революционер | Библиотека | НЧХП „Христо Ботев – 1879”,гр. Козлодуй  |  |
| 21 април | „Вече сме читатели” – запознаване на първокласници с библиотеката | Библиотека Детски отдел | НЧХП „Христо Ботев – 1879”,гр. Козлодуй | 100 лв. (необходими за закупуване на детски книги за подарък на всяко дете) |
| 24 април /събота/ | Лазаров ден –Конкурс за най-автентична лазарска носия и венче,Празнична програма  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 250 лв.  (за награди и материали, свързани с обичая)**Средствата се осигуряват от общинския календар** |
| април  | Самостоятелен концерт на Група за стари градски песни „Романтика”  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 200 лв. (необходими за сценична украса) |
| април | Осъществяване репетиции на Група за народни песни „Китка здравец” и подготовка на нов репертоар за участие в Международен фестивал „Да запеем край река Златица” –  с. Гаганица | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| април | Осъществяване на репетиции и Премиера на театрална постановка на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
|  19 април | Самостоятелен концерт на Дамска вокална формация „VIVA” | Храм „Света Троица” –  гр. Козлодуй | НЧХП „Христо Ботев – 1879”,гр. Козлодуй |  |
| 27 април | 155 години от рождението на Пенчо П. Славейков;155 години от издаването на първите печатни библиотечни каталози от Петко Р. Славейков;150 години от излизането на първото българско детско списание „Пчелица” – информационен кът и четене на поеми и стихове от ученици | Библиотека Детски отдел | НЧХП „Христо Ботев – 1879”,гр. Козлодуй |  |
| април | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| 27-28 април  | Участие на Балет „Хаос” в Национален фестивал конкурс за съвременна хореография – „Враца танцува” | Младежки дом,Гр. Враца | Община Враца и Младежки дом-Враца |  |
| април  | Осъществяване на театрална постановка и провеждане на репетиции на Театрална трупа „Интрига” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 1 600 лв.(за постановка, сценография,музикално оформление и режисура) |
| април | Премиера на постановка на Театрална Трупа „Интрига” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  |
| април | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв.  |
| април | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| април | Провеждане на репетиции на Мажоретен състав | Физкултурен салон,СУ „Христо Ботев” – гр. Козлодуй | НЧХП „Христо Ботев – 1879”,гр. Козлодуй | 230 лв. |
| април | Провеждане репетиции на Дамска вокална формация „VIVA” за участие в Ден на славянската писменост и подготовка за участие във фестивал по покана (при намиране на средства) | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
|  |  |  | **Общо:** | **3 620лв.** |

**МАЙ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 9 май | Ден на победата над фашизма и ден на Европа.Поднасяне на венци и отдаване на почит към ветераните от войните.Поздравителен рецитал.Обяд на ветераните. | Площад „Христо Ботев”,гр. Козлодуй | Община Козлодуй и НЧХП „Христо Ботев – 1879”,гр. Козлодуй | **Средствата се осигуряват от общинския календар** |
| 1-5 май | Участие на Духов оркестър и мажоретен състав в XIV-ти Национален преглед на ученическите духови оркестри и мажоретни състави „Димитър Пеев” – гр. Вършец | гр. Вършец | Община Вършец |  |
| 11 май | Отворени врати в библиотеката по повод празника на Светите братя Кирил и Методий – запознаване на малки ученици с професията библиотекар и уроци със справочния фонд на библиотеката и начина на подреждане на книгите | Библиотека Детски отдел | НЧХП „Христо Ботев – 1879”,гр. Козлодуй |  |
| май | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| 21 май | Представление на Детско театрално студио „Звезден миг” и осъществяване на репетиции | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| 24 май | Ден на славянската писменост и българска просвета и култура, участие на състави на читалището | Площад „Христо Ботев”,гр. Козлодуй | Община КозлодуйиНЧХП „Христо Ботев – 1879”,гр. Козлодуй | **Средствата се осигуряват от общински културен календар** |
| 28 май | Посрещане на участниците в похода Козлодуй – Околчица | Площад „Христо Ботев”,гр. Козлодуй | Община Козлодуйи НЧХП „Христо Ботев – 1879”,гр. Козлодуй |  |
| 30 май | Ден на град Козлодуй Празничен концерт с участието на състави към читалището | Ботев парк,гр. Козлодуй | Община Козлодуй |  |
|  май | Провеждане на репетиции на Мажоретен състав за участие в програма по повод Ден на славянската писменост  | НЧХП „Христо Ботев – 1879”,гр. Козлодуй | Община Козлодуй и НЧХП „Христо Ботев – 1879”,гр. Козлодуй | 230 лв. |
| май | Провеждане на репетиции и участие на Дамска вокална формация „VIVA” в празнична програма по повод Ден на славянската писменост | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| май | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| май | Провеждане репетиции на Духов оркестър и участие в празнична програма по повод Ден на славянската писменост | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв. |
| май | Осъществяване репетиции на Група за народни песни „Китка здравец” за участие във фестивал „Пей и танцувай за Бутан” през месец юни | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| май | Участие на Група за народни песни „Китка здравец” във Фестивал „Огоста пее” – с. Гложене | Народно читалище „Яким Деспотов” – с. Гложене | Народно читалище „Яким Деспотов” – с. Гложене |  |
|  |  |  | **Общо:** | **1 620 лв.** |

**ЮНИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 юни |  Национален фестивал на популярната песен „Гласът на реката”, съвместно с Празник по повод Международен ден на детето | Ботев парк,гр. Козлодуй | НЧХП „Христо Ботев – 1879”,гр. Козлодуй,съвместно с Община Козлодуй | 3 000лв.(Подсигуряване на компетентно жури – изявени певци, композитори, награди, статуетки и сценография) **Средствата се осигуряват от общински културен календар** |
| 1 – 11 юни | Лято в библиотеката – творчески игри, четения и забавления, насърчаване на грамотността и четенето; Инициатива „Прочети тази книга” – избери автор и герой и разкажи любимите си истории | Библиотека Детски отдел | НЧХП „Христо Ботев – 1879”,гр. Козлодуй |  |
| 21 юни | 155 години от рождението на Стоян Михайлов Попов – литературни четения с деца | Библиотека Детски отдел | НЧХП „Христо Ботев – 1879”,гр. Козлодуй |  |
| юни | Участие по покана на Група за народни песни „Китка здравец” във Фестивал „Пей и танцувай за Бутан” и „Празник на курорта, минералната вода и Балкана” – гр. Вършец | с. Бутан гр. Вършец | Народно читалище „Заря – 1911”, с. БутанОбщина Вършец | 230 лв. |
| юни | Участие на ДТС „Скок-подскок” във Фестивал „Пей и танцувай за Бутан” | с. Бутан | Народно читалище „Заря – 1911”,с. Бутан |  |
| юни | Участие на Театрална трупа „Интрига” в театрален фестивал |  |  |  |
|  |  | **ОБЩО ЗА**  | **М. ЮНИ** |  **230 лв.** |

**ЮЛИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 – 31 юли | Детски летен клуб „Приятели”(занимания за деца) | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 50 лв.  (средства за закупуване на материали за работа с децата)  |
| 18 юли  | Отбелязване годишнина от рождението на Апостола на свободата Васил Левски | Централен площадгр. Козлодуй | НЧХП „Христо Ботев – 1879”,гр. Козлодуй |  |
| юли | Детска любознателница „В царството на книгите” по повод 400 години от рождението на Жан дьо Лафонтен(четене на басни) | Библиотека Детски отдел | НЧХП „Христо Ботев – 1879”,гр. Козлодуй |  |
|  |  |  | **Общо:** | **50 лв.** |

**АВГУСТ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 – 31август  | Детски летен клуб „Приятели”(занимания за деца) | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 50 лв. (необходими за закупуване на материали за работа с децата)  |
| 24 – 29 август | Участие на балет „Хаос”и деца от класа по поп пеене в Международен детско-юношески фестивал „Свят, изкуство и море” – Златни пясъци, 2021 г.(при намиране на средства) | Курортен комплекс Златни пясъци | Дирекция „Култура и духовно развитие” при Община Варна |  |
| август | 135 години от рождението на Дора Габе„Обич безумна и свята” – изложба на произведения от авторката | Библиотека  | НЧХП „Христо Ботев – 1879”,гр. Козлодуй |  |
|  |  |  | **Общо:** | **50 лв.** |

**СЕПТЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| септември | 100 години от смъртта на Иван Вазов„На теб, Българийо свещена” – изложба на негови творби | Библиотека  | НЧХП „Христо Ботев – 1879”,гр. Козлодуй |  |
| септември | 135 години от рождението на Ран Босилек „В света на Патиланско царство” – четения с ученици от училищата | Библиотека Детски отдел | НЧХП „Христо Ботев – 1879”,гр. Козлодуй |  |
| 14 – 16септември | Участие на читалищни състави в IV-ти Фестивал на занаятите и изкуствата –гр. Козлодуй | Ботев парк,гр. Козлодуй | Община Козлодуй |  |
|  12 септември | Участие на ГСП „Романтика” в Национален фестивал на шлагерната и старата градска песен „Пей сърце”, гр. Кюстендил | Народно читалище „Братство – 1869”, гр. Кюстендил | Народно читалище „Братство – 1869”, гр. Кюстендил и Община Кюстендил |  |
| септември | Осъществяване репетиции наГрупа за народни песни „Китка здравец” за участие във Фолклорен фестивал „Кукурузени усмивки” и участие във II-ри Фестивал на баницата и традиционните ястия „Да завием баница” – с. Крушовица | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| септември | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв.  |
|  |  |  | **Общо:** | **610 лв.** |

**ОКТОМВРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 октомври | „В началото бе музика!” – изложба на нотни издания и книги, свързани с живота и творчеството на композитори на фона на тематично музикално оформление | Библиотека  | НЧХП „Христо Ботев – 1879”,гр. Козлодуй |  |
| 10 – 11 октомври | Участие на Група за народни песни „Китка здравец” в Национален фолклорен фестивал „Песни и танци от Златията” –гр. Вълчедръм  | Народно читалище„Рало – 1891”-гр. Вълчедръм | Народно читалище„Рало – 1891” –гр. Вълчедръм иОбщина Вълчедръм   | 230 лв. |
| октомври | Представление на Театрална трупа „Интрига”  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  |
| октомври |   Осъществяване на репетиции върху пиеса на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  230 лв. |
| октомври | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  380 лв.  |
| октомври | Провеждане на Репетиции на Дамска Вокална формация „VIVA”, за подготовка за участие в Ден на народните будители | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй |  230 лв. |
| октомври | Провеждане репетиции на Група за стари градски песни „Романтика” за участие в Национален фестивал на старата градска песен „Цепелина”, гр. Бяла Слатина  | Народно читалище „Развитие – 1892”, гр. Бяла Слатина | Народно читалище „Развитие – 1892”, гр. Бяла Слатинаи Община Бяла Слатина |  320 лв. |
| октомври | Провеждане репетиции на Мажоретен състав за участие в Ден на народните будители през ноември | СУ „Христо Ботев“ –  гр. Козлодуй | НЧХП „Христо Ботев – 1879”,гр. Козлодуй | 230 лв. |
| 22 октомври | 210 години от рождението на Ференц Лист – музикален ден в библиотеката, аудио-визуално представяне на композитора | Библиотека  | НЧХП „Христо Ботев – 1879”,гр. Козлодуй |  |
|  октомври | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
|  |  |  | **Общо:** |  **1 620 лв.** |

**НОЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
| 1 ноември | Ден на народните будители, участие на състави от читалището | НЧХП „Христо Ботев – 1879”,гр. Козлодуй | Община Козлодуй и НЧХП „Христо Ботев – 1879”,гр. Козлодуй | **Средствата се осигуряват от общинския календар** |
| 1 ноември | Ден на народните будители – изложба и беседа пред ученици от Община Козлодуй | Библиотека Детски отдел | НЧХП „Христо Ботев – 1879”,гр. Козлодуй,съвместно с Община Козлодуй | **Средствата се осигуряват от общинския календар** |
| 11 ноември | 200 години от рождението на Ф.М. Достоевски – изложба на произведения от руския писател | Библиотека  | НЧХП „Христо Ботев – 1879”,гр. Козлодуй |  |
| ноември | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| ноември  | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв. |
| ноември | Осъществяване репетиции наГрупа за народни песни „Китка здравец” за участие в Коледен концерт | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| ноември | Провеждане на репетиции за участия в концертни изяви на Група за стари градски песни „Романтика” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| ноември | Осъществяване на репетиции на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| ноември | Провеждане на Репетиции на Дамска вокална формация „VIVA“, за подготовка за участие в Коледен концерт  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| ноември | Провеждане на репетиции на Мажоретен състав | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
|  |  |  | **Общо:** | **1 620 лв.** |

**ДЕКЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЕРОПРИЯТИЕ** | **МЯСТО НА ПРОВЕЖДАНЕ** | **ОРГАНИЗАТОР** | **СРЕДСТВА** |
|  1 декември | Украсяване на коледна елха с деца в Приказната зала на библиотеката | Библиотека Детски отдел | НЧХП „Христо Ботев – 1879”,гр. Козлодуй |  |
| декември | „Клуб на четящите деца” – срещи и беседи с ученици, които имат интерес към литературата, представяне и на лично творчество | Библиотека Детски отдел | НЧХП „Христо Ботев – 1879”,гр. Козлодуй |  |
| 1 – 17декември | Работилница на Дядо Коледа и Джуджетата | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 200 лв.(за закупуване на необходими материали)**Средствата се осигуряват от общинския календар** |
| 21 декември | Празничен Коледен концерт | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 300 лв.(за сценична украса) |
| декември | Провеждане репетиции на Дамска вокална формация „VIVA”, за подготовка и участие в Коледен концерт | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| декември | Провеждане репетиции на Група за стари градски песни „Романтика” за подготовка и участие в Коледен концерт | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 320 лв. |
| декември | Осъществяване на репетиции на Детско театрално студио „Звезден миг” | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| декември | Провеждане на репетиции за обучение на Духов оркестър  | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 380 лв. |
| декември | Осъществяване репетиции на Група за народни песни „Китка здравец” за участие в Коледен концерт | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| декември | Провеждане на репетиции на Мажоретен състав | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 230 лв. |
| 23 декември | Новогодишен детски карнавалза децата от самодейните състави на читалището | НЧХП „Христо Ботев – 1879”,гр. Козлодуй | НЧХП „Христо Ботев – 1879”,гр. Козлодуй | 400 лв.(за реквизит и парти аксесоари)  |
|  |  |  | **Общо:** | **2 320 лв.** |

 **ОБЩО : 18 560лв.**

 **Забележка:** **Народно читалище храм-паметник „Христо Ботев** – **1879” си запазва изключителното и абсолютно право за изменение и допълнение на настоящата Програма за развитие на дейността на читалището през 2021 год.**

 **Някои от събитията може да не бъдат реализирани по следните причини:**

 **- възникване на непредвидими обстоятелства;**

**- ограничени финансови средства;**

**- ангажираност на възпитаниците и самодейците на читалището в събития от личен или друг характер.**

 **Програмата за развитие дейността на Народно читалище храм-паметник „Христо Ботев** – **1879” през 2021 г. е приета на заседание на Настоятелството на читалището от 29.10.2020 г.**

 Изготвил:................ Председател:.................

 Цветелина Чипева Ангел Лалюв

 */Секретар/ /Председател/*